**ÚJIRÁZ KÖZSÉGI önkormányzat**

**képviselő-testületének**

**3/2022. (V.20.) önkormányzati rendelete**

**a 2021. évi költségvetés végrehajtásáról és a vagyonról (zárszámadásról)**

Újiráz községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f.) pontjában meghatározott feladatkörében eljárva, az államháztartásról szóló 2011. évi CXCV. törvény (Áht.) 91. § (1) és (2) bekezdésére figyelemmel, az Önkormányzat 2021. évi költségvetésének végrehajtásáról és a vagyonról szóló záró számadásáról (zárszámadásról) a következőket rendeli el:

1. **§**

(1) A képviselő-testület az Önkormányzat 2021. évi költségvetésének végrehajtásáról szóló zárszámadást

|  |  |
| --- | --- |
| **327 602 887 Ft** | **Költségvetési bevétellel** |
| **291 281 998 Ft** | **Költségvetési kiadással** |
|  **36 320 889 Ft** | **helyesbített maradvánnyal** |

hagyja jóvá.

(2) Az önkormányzat mérlegszerűen bemutatott kiadásait és bevételeit önkormányzati szinten az *1.1. mellékletben* foglaltaknak megfelelően fogadja el.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.1.,* *1.2., 1.3., 1.4.* *mellékletek* szerint fogadja el.

(4) A működési bevételek és kiadások, valamint a tőkejellegű bevételek és kiadások mérlegét a *2.1. és a 2.2. melléklet* szerint fogadja el.

**2. §**

**A 2021. évi zárszámadás részletezése**

A képviselő-testület az Önkormányzat 2021. évi zárszámadását részletesen a következők szerint fogadja el:

(1) Az önkormányzat beruházási és felújítási kiadásait a *3. és a 4. melléklet* szerint hagyja jóvá.

(2) Az EU-s támogatással megvalósuló programok és projektek, valamint az önkormányzaton kívül megvalósult projektekhez való hozzájárulás pénzügyi elszámolását az *5. melléklet* szerint fogadja el.

(3) Az önkormányzat bevételi és kiadási előirányzatainak teljesítését a *6.1, 6.1.1., 6.1.2., 6.1.3. mellékletekben* foglaltaknak megfelelően hagyja jóvá.

(4) A Gondozási Központbevételi és kiadási előirányzatainak teljesítését a *6.2., 6.2.1., 6.2.2., 6.2.3., a Tündérkert Óvoda bevételi és kiadási előirányzatának teljesítését a 6.3., 6.3.1., 6.3.2., 6.3.3. mellékletekben* foglaltaknak megfelelően hagyja jóvá.

(5) A képviselő-testület a költségvetési szervek maradványát és annak felhasználását a *7. mellékletnek* megfelelően hagyja jóvá, illetve engedélyezi.

(6) Az önkormányzat 2021. évi általános működési és ágazati feladatok támogatásának alakulását jogcímenként a 8. számú melléklet tartalmazza.

(7) Az önkormányzat 2021. évi zárszámadásának pénzügyi mérlegét közgazdasági tagolásban az 9. számú melléklet tartalmazza.

(8) Az önkormányzat többéves kihatással járó döntéseinek számszerűsítését, az abból származó kötelezettségek célok szerint, évenkénti bontásban és összesítve a 10. számú melléklet szerint fogadja el.

(9) Az önkormányzat által nyújtott hitel és kölcsön alakulása lejárat és eszközök szerinti bontásban a 11. számú melléklet tartalmazza.

(10) A képviselő-testület az adósság állományának alakulását lejárat, a Magyarország gazdasági stabilitásáról szóló törvény szerinti adósságot keletkeztető ügyletek, bel- és külföldi irányú kötelezettségek szerinti bontásban a 12. számú melléklet szerint fogadja el.

(11) Az önkormányzat által adott, az Áht. 24. § (4) bekezdés c.) pontja szerinti közvetett támogatások – különösen adóelengedések, adókedvezmények – kimutatását a 13. számú melléklet tartalmazza.

(12) Kimutatás a 2021. évi céljelleggel jutatott támogatások felhasználásáról a 14. számú melléklet tartalmazza.

(13) Az önkormányzat vagyonkimutatását a 15.1, a 15.2, a 15.3. számú melléklet tartalmazza.

(14) Az önkormányzat tulajdonában álló gazdálkodó szervezetek működéséből származó kötelezettségek és részesedések alakulását 2021. évben a 16. számú melléklet szerint fogadja el.

(15) Az önkormányzat a pénzeszközök változásának levezetését, az előirányzatok felhasználását a 17. számú melléklet szerint fogadja el.

**3. §**

(1) A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

(2) Az önkormányzat jegyzője és a költségvetési szervek vezetői a költségvetési maradványnak a 2022. évi előirányzatokon történő átvezetéséről gondoskodni köteles.

(3) A képviselő-testület utasítja az önkormányzat jegyzőjét, hogy a költségvetési beszámoló elfogadásáról, a költségvetési maradvány jóváhagyott összegéről, elvonásáról a költségvetési szervek vezetőit a rendelet kihirdetését követő 15 napon belül írásban értesítse.

**4.§**

Ez a rendelet kihirdetését követő napon lép hatályba.

Újiráz, 2022. május 18.

|  |  |
| --- | --- |
| ***Furák Károly*** | ***Dr. Illés-Tóth Zoltán*** |
| ***polgármester*** | ***jegyző*** |

Kihirdetési záradék:

A rendelet kihirdetve:

Újiráz, 2022. május 20.

 ***Dr. Illés-Tóth Zoltán***

 ***jegyző***